બીજે જ દિવસે કિરણ કંપનીના કામે જઈ રહેલી કારમાં, જઈને વળતાં માતા-પિતાને પોતાના ઘરે અમદાવાદ લઈ આવ્યો. બંને વડીલોએ અત્યાર સુધી રોકી રાખેલી અને કારમાં, ડ્રાઈવરની હાજરીમાં વ્યક્ત ન કરેલી લાગણીઓનાં બંધન ઘરે આવતાં જ છૂટી ગયાં. શારદાબા તો કલ્પનાને ભેટીને ધ્રુસકે ધ્રુસકે રડી પડ્યાં અને ભૂપતરાયે તો જાણે, અલગ અલગ કેદમાંથી છોડાવનાર દીકરાને માથે હાથ ફેરવી આશીર્વાદ આપ્યા. બે-ત્રણ દિવસ પછી બ્રિટનથી હસમુખરાય આવીને બા-બાપુજીને કિરણના ઘરે આનંદમાં જોઈ સંતોષ વ્યક્ત કરીને ગયા.